lflage/wiki-talks huggingface dataset:
Keskustelu:Malli Cajander

message: Kattava artikkeli kiinnostavasta aiheesta. Olisikohan tästä lupaavaksi? –Sullay (Keskustelkaamme siitä) 21. kesäkuuta 2022 kello 13.42 (EEST)
replies: text: Pääpiirteissään oikein lähteistetty, tyyli on pääasiassa asiallisen objektiivinen ja asiaa käsitellään monipuolisesti ja hieman perustietoja laajemminkin. Annan puoltoäänen lupaavaksi. Onsku9 (keskustelu) 5. heinäkuuta 2022 kello 21.43 (EEST)

text: Jonkun verran on lähteettömiä väitteitä. --PtG (keskustelu) 6. heinäkuuta 2022 kello 21.14 (EEST)

text: Varmasti tästä saisi lupaavan tai hyvänkin, jos lähteistyksen muokkaisi kuntoon. Olivatpa nuo kohdat kokonaan lähteettömiä tai vain viitteettömiä, en kannata laatustatusta vielä. Artikkelin kirjoittajiltakin olisi aina hyvä kuulla jotakin, koska mahdolliset puutteet lienevät parhaiten heidän tiedossaan. --Paranaja (keskustelu • muokkaukset) 13. heinäkuuta 2022 kello 03.46 (EEST)

text: Vastustan vedoten lupaavien artikkelien kriteerin kohtaan: "Lähteet tulee mainita. Käytännössä edellytetään lähdeviitteitten kattavaa käyttöä." () --Kärrmes (keskustelu) 2. elokuuta 2022 kello 14.37 (EEST)
Valitettavasti en löytänyt artikkeliin tarvittavia lähteitä. Ei kannatusta; arkistoin keskustelun. – Sullay (Keskustelkaamme siitä) 7. elokuuta 2022 kello 10.28 (EEST)
thread_title:  Laatuarviointi
Keskustelu:Saamenmaa

message: Täsmennyssivulla on kolme kohdetta, jotka vievät kahteen kohteeseen, koska suomalaistaen Sápmi on päätetty Lapiksi. Kahdelle artikkelille ei pitäisi tehdä täsmennyssivua, mutta Tämä artikkeli -mallinekaan ei liene oikea ratkaisu. Mitäs yhteisö aikoo tehdä? Iivarius (keskustelu) 21. kesäkuuta 2022 kello 13.56 (EEST)
replies: text: Muutettu artikkeliksi. --Thi (keskustelu) 21. kesäkuuta 2022 kello 16.00 (EEST)

message: Lieneekö Rovaniemi Saamenmaata? Iivarius (keskustelu) 18. helmikuuta 2024 kello 17.29 (EET)
thread_title:  Kartta
Keskustelu:Sápmi

message: Saamenmaa oli aiemmin täsmennyssivu, mutta nyt siellä on artikkeli, joten ohjaan tämän uudelleen. Iivarius (keskustelu) 21. kesäkuuta 2022 kello 16.43 (EEST)
thread_title:  Uudelleenohjauksen kohde
Keskustelu:Pohjoissaamelaiset

message: Ovatko suomenkieliset nyt vakuuttuneita siitä, että saamenkieliset, norjankieliset ja ruotsinkieliset ovat väärässä tässä asiassa? Iivarius (keskustelu) 21. kesäkuuta 2022 kello 20.25 (EEST)
replies: text: Kulttuuria on mutta onko pohjoissaamelaisuutta? Iivarius (keskustelu) 18. lokakuuta 2023 kello 15.48 (EEST)
thread_title:  Artikkelin tarpeellisuus
Keskustelu mallineesta:Oulun tapahtumat

message: Mitkä on kriteerit mallineeseen pääsemiseksi? Ainakin urheilutapahtumista on jätetty muutama pois.--MAQuire (keskustelu) 22. kesäkuuta 2022 kello 03.57 (EEST)
replies: text: Otsikon mukaan mennään. Lisäyksiä saa tehdä. –Anonymous87 (keskustelu) 22. kesäkuuta 2022 kello 17.09 (EEST)
replies: text: :Poistin nyt Cassiopeiabx:n, koska googlella ei löytynyt yhtään osumaa. Luulisi siitä olleen jotain mainitun internetissä, jos on merkittävä tapahtuma. Mikä tapahtuma tuo Cassiopeiabx on?--MAQuire (keskustelu) 23. joulukuuta 2022 kello 08.45 (EET)
thread_title:  Kriteerit mallineeseen pääsemiseksi
Keskustelu:J. K. Kari

message: Lähteissä väärin, koska lehtitietojen mukaan kuoli Lapinlahden sairaalassa. Myös kuolinajaksi annetaan 19.8. sijaan 17.-18.8. välinen yö. Kuolinilmoituksessa on 17.8. --Pihamies (keskustelu) 22. kesäkuuta 2022 kello 15.14 (EEST)
thread_title:  Kuolintiedot
Keskustelu:Panu Rajala

message: Onko tuo lähestymiskielto mökkinaapuria kohtaan wikimerkittävää vai ei? Sehän ei vaikuta Rajalan muuhun elämään tai työhön kirjailijana mitenkään (tietääkseni). --Htm (keskustelu) 22. kesäkuuta 2022 kello 18.25 (EEST)
replies: text: Sitä näköjään veivataan edes takaisin ilman keskustelua. . Miksi tuomion pitäisi näkyä ja miksi ei? Perusteluja kaivataan. Tuostahan ei käy nyt edes ilmi se, että lähestymiskiellon hakijana oli edesmenneen vaimon Marja Norhan tytär, jonka Seiska kertoo. --Htm (keskustelu) 23. kesäkuuta 2022 kello 12.03 (EEST)
Tottahan se on merkittävää, kuuluu olennaisena osana kyseisen henkilön julkiseen elämään. Sinähän asiaa haluat veivata eestaas, ja jostain syystä koet että epämiellyttävistä asioista ei voisi kirjoittaa?

text: Niin, tuollaisenaan kun sen poistin se ei ollut merkittävä. Vähän sama kuin että "Virtasen Ville sai sakot". Jos asia mainitaan kuuluu siitä kertoa edes saman verran mitä lähteessä sanotaan.Korkki74 (keskustelu) 23. kesäkuuta 2022 kello 13.15 (EEST)

text: En minä veivaa sitä ees taas. Olen ainoastaan siirtänyt lisäämäsi lauseen osion loppuun ja halunnut (artikkelin keskustelusivulla), että asiasta keskustellaan, ennen kuin menee muokkaussotimiseksi.--Htm (keskustelu) 23. kesäkuuta 2022 kello 13.22 (EEST)
Jos itse kirjoittaisin artikkelin, en taitaisi kirjata po. tietoa siihen. Juoruaineistoa, Seiska-aineistoa. Kaikki yksityiselämän törttöilyt eivät ole tärkeitä, kyllä kuva Rajalasta on selkeä ilmankin. Monta kertaa jäävät pahimmat jutut vaille julkisuutta (enkä tarkoita Rajalaa) ja tulevat ilmi vasta joskus vuosikymmenten jälkeen elämäkerroissa, eikä välttämättä vielä ensimmäisissä. Onhan tämä ikävä juttu kohteen kannalta, mutta tuskin hän julkisuudesta ilahtuu, päinvastoin, voi kokea sen vain pahentavan tilannetta. --Abc10 (keskustelu) 23. kesäkuuta 2022 kello 15.12 (EEST)
Nämä on aina vähän hankalia määrittää. Joku Jere Karalahden huumeilu on varmaan syytä mainita artikkelissa, koska hän sai pelikieltoa siitä, mutta sitten taas Jori Lehterän 15 päiväsakon tuomio, joka ei ole vaikuttanut urheilu-uraan on lähempänä rajaa. Mika Myllylästä on yksityiselämästä ja varsinkin uran jälkeisistä tapahtumista kirjoitettu artikkelissa suurin piirtein yhtä paljon kuin suhteellisen menestyksekkäästä urheilu-urasta. Toki hän on jo kuollut, niin käsittely kai voikin olla linjauksien mukaan ronskimpaa kuin elävien henkilöiden kohdalla.--MAQuire (keskustelu) 23. kesäkuuta 2022 kello 15.45 (EEST)
thread_title:  Merkittävyys 

message: Onko Rajalan vanhemmista mitään julkista tietoa? Iivarius (keskustelu) 2. huhtikuuta 2024 kello 18.46 (EEST)
thread_title:  Vanhemmat?
Keskustelu:Diagnoosien yleistyminen

message: Ehdotin yhdistämistä artikkeliin Epidemia, koska epidemian yleinen määritelmä on tautitapausten poikkeuksellinen yleistyminen ja diagnoosi on tautitapaus. "Melkein synonyymi". Epidemia-artikkelin määritelmä on liian suppea. Ymmärrän, että tässä artikkelissa haetaan nimenomaan tilastollista ilmiötä (yleensä puhutaan tästä tilastoharhana), joten ehdotuksen hylkääminen on helppo hyväksyä. (Tämä myös viestinä kumoajalle Vyörykkä; suosittelen vähän lisää nöyryyttä viestintään ;-).) Eteppo (keskustelu) 23. kesäkuuta 2022 kello 00.58 (EEST)
replies: text: Anteeksi jos kuulostin ylimieliseltä, ei ollut tarkoitus. Epidemia vain käsittelee kautta historian esiintynyttä tartuntatautien leviämistä, tämä artikkeli puolestaan nähdäkseni viime vuosikymmenien ilmiötä, jossa (myös ei-tartuntatautien) diagnooseja todetaan yhä enemmän ja enemmän. Kyseessä ovat aivan eri asiat. Vyörykkä (keskustelu) 23. kesäkuuta 2022 kello 01.10 (EEST)
thread_title:  Yhdistäminen epidemiaan
Keskustelu:Melissa Doi

message: Käännetyssä artikkelissa ei puhuta jäännösten löytymisestä 2004.--MAQuire (keskustelu) 23. kesäkuuta 2022 kello 19.33 (EEST)
Artikkelissa lukee "It took three years for her remains to be found in the rubble", 2001 + 3 = 2004. Ajattelin lisätä hieman omaperäisyyttä suomenkieliseen artikkeliin enkä vain suoraa kopioida englantiversiosta. --Ruttoperuna (keskustelu) 18. heinäkuuta 2022 kello 13.10 (EEST)
thread_title:  Jäännösten löytyminen
Keskustelu:Charles S. Peircen tieteiden luokittelu

message: En.wikin otsikko on parempi. Kyse ei ole Piercen tieteistä (luonnontieteistä?) vaan Peircen luokittelujärjestelmästä. "Luonnontieteiden luokittelu (Peirce)". Alussa tiede on yksikössä. Mistä ovat lähteettömät kappaleet? --Abc10 (keskustelu) 25. kesäkuuta 2022 kello 16.39 (EEST)
Artikkelin aloitus ei muuten noudata vakiintunutta tietosanakirjakäytäntöä. --Abc10 (keskustelu) 25. kesäkuuta 2022 kello 16.43 (EEST)
thread_title:  Artikkelin nimi
Keskustelu mallineesta:Runositaatti

message: Jostain syystä malline tekee turhan rivivaihdon tekijätiedon jälkeen kun mallineen loppu on eri rivillä, jolloin päättävä sulkumerkki tulee eri riville yksistään. Edit: en tiedä onko vaivan arvoista lähteä korjaamaan. Ipr1 (keskustelu) 26. kesäkuuta 2022 kello 20.03 (EEST)
thread_title:  Turha rivivaihto
Keskustelu:Luettelo suomalaisista ulkomaankirjeenvaihtajista

message: Artikkelin alun huomautuslaatikossa on esitetty toivomus sukunimiaakkostetun luettelon kirjoittamisesta uudelleen asemapaikoittain. Se on melko vaikeaa, sillä moni kirjeenvaihtaja on vaihtanut kirjeitä useammassa asemapaikassa, eli samoja nimiä esiintyisi useiden asemapaikkojen alla eri vuosiluvuin varustettuna ja olisi vaikea saada nopeasti kuvaa tietyn toimittajan seikkailuista maailmalla. Yhtä hyvin voisi esittää toiveen luettelon järjestyksen perustuvan medioittaisuuteen, mutta moni on edustanut useampaa mediaakin. Sortable eli sarakkeittain sarakeotsikkoa klikkaamalla järjestyvä taulukko olisi jonkinlainen vastaus toiveisiin, mutta sekin edellyttäisi kai että taulukon joka solussa olisi vain yksi arvo eikä useampia. Silloin jokaisen kirjeenvaihtajan jokaisesta erillisestä ulkomaanjaksosta pitäisi ehkä tehdä oma rivinsä? Ainakaan minun taitoni tai jaksuhaluni eivät riitä semmoiseen. Kotivalo (keskustelu) 27. kesäkuuta 2022 kello 11.54 (EEST)
thread_title: Aakkosittain, asemapaikoittain, medioittain, sukupuolittain, kielittäin...?
Keskustelu Wikipediasta:Viikon kilpailu/Viikon kilpailu 2022-26

message: Löytyihän tästäkin kisasta taas hauskoja pistepolkuja: Vesi > Hydrologia > Vesimuodostumat > Meret > Tyynimeri > Aasian ja Tyynenmeren maiden talousjärjestön jäsenvaltiot > Japani > Japanilaiset henkilöt > Japanilaiset urheilijat > Japanilaiset pyöräilijät > Japanilaiset maantiepyöräilijät. --Lax (keskustelu) 27. kesäkuuta 2022 kello 12.26 (EEST)
replies: text: Järjestöjen jäsenvaltioluokat ovat varmaan varsin syvällä Danten Helvetin tasoissa. --PtG (keskustelu) 27. kesäkuuta 2022 kello 14.09 (EEST)

text: Teinpä huonoa työtä, otan kyllä valtiot pois kilpailusta. Tarkoituksena oli kuitenkin kilpailla veteen liittyvissä aiheissa. Vesiurheilijat saa jäädä. --Lakritsa (keskustelu) 27. kesäkuuta 2022 kello 21.57 (EEST)
replies: text: : Lisää mielenkiintoista tavaraa löytyy Britteinsaarten ja varmaan yleisemminkin Atlantin saaristojen kautta: Vesi > Hydrologia > Hydrogeografia > Saaret > Saaristot > Atlantin saaristot > Britteinsaaret > Irlanti > Iiriläisten diaspora > Amerikanirlantilaiset. --Lax (keskustelu) 28. kesäkuuta 2022 kello 08.49 (EEST)
thread_title:  Hauskoja polkuja
Keskustelu:Iškašim (Afganistan)

message: Millehän nimelle tuo Malik tulisi wikilinkittää?--MAQuire (keskustelu) 27. kesäkuuta 2022 kello 19.24 (EEST)
replies: text: Malik tässä yhteydessä on vaan sunnilleen kuningasta/päällikköä tarkoittava arvonimi, wikissä ei taida erikseen olla artikkelia siitä. Ehkä tyyliin "Malik (avonimi)" tms. J.K Nakkila (keskustelu) 27. kesäkuuta 2022 kello 21.53 (EEST)
replies: text: :Muutin sen nyt linkittämään sivulle Malik (arvonimi).--MAQuire (keskustelu) 28. kesäkuuta 2022 kello 09.07 (EEST)
thread_title:  Malik
Keskustelu:Zabava Putjatišna

message: Venäläisten lähteiden mukaan tietenkin venäläistä kansanperinnettä, mutta onko näkemys liian suppea? Määrittelisikö slaavilainen tai jopa ukrainalainen aiheen paremmin, onhan kuvassa Ukrainan symboli auringonkukka. --Abc10 (keskustelu) 28. kesäkuuta 2022 kello 08.15 (EEST)
thread_title:  Venäläinen kansanperinne?
Keskustelu:Pyramidi (pasianssi)

message: Ovatkohan kuitenkaan sama peli? Englanninkielisessä Wikipediassa ei mainita muunnelmaa, jossa peitetyt kortit olisivat väärin päin. Luurankosoturi(…∴… • ­­­­­­­­-=≡ • ~≈) 28. kesäkuuta 2022 kello 11.35 (EEST)
replies: text: Kun Googleen laittaa kolmentoista pyramidi, niin tulee myös pyramidi pasianssia ja kuvia tästä pasianssista eli kolmentoista pyramidi taitaa ollakin pyramidin muunnelma. Yhdistän. Luurankosoturi(…∴… • ­­­­­­­­-=≡ • ~≈) 28. kesäkuuta 2022 kello 13.25 (EEST)
thread_title:  Pyramidi ja [[Kolmentoista pyramidi]]
Keskustelu luokasta:Yleisradion ajankohtaisohjelmat

message: Ovatko erilliset alaluokat loppuneille ohjelmille tarpeellisia? En muista äkkiseltään, että muita tv-ohjelmia olisi luokiteltu näin. --Silvonen (keskustelu) 28. kesäkuuta 2022 kello 18.34 (EEST)
thread_title:  Nykyiset vs. entiset ohjelmat
Keskustelu:Grand Theft Auto VI

message: laittoi tähän Korjattava-mallineen, jonka vaihdoin tarkempaan. On totta, ettei pelin nimeä ole vahvistettu. Onko hänellä tai jollain muulla jotain parempaa ehdotusta artikkelin nimeksi? Luurankosoturi(…∴… • ­­­­­­­­-=≡ • ~≈) 6. joulukuuta 2022 kello 21.00 (EET)
replies: text: Kiitos korjauksista. Nimi on ainakin englanninkielisessä Wikipediassa "Untitled Grand Theft Auto game" Vastaava nimi tälle suomeksi voisi olla Nimetön/Nimeämätön Grand Theft Auto -peli  Gfdal (keskustelu) 6. joulukuuta 2022 kello 21.34 (EET)
replies: text: :Mielestäni nykyisestä nimestä käy hyvin ilmi, mistä pelistä on kyse. Se on varmaankin myös hyvä arvaus tulevan pelin nimestä. "Nimeämätön Grand Theft Auto" -nimi olisi hieman epämääräinen. Ehdotan, että artikkelin nimi muutettaisiin siinä vaiheessa, jos käy ilmi, että pelin nimi onkin jokin muu. – KorsoTV Uusi (keskustelu) 26. toukokuuta 2023 kello 23.22 (EEST)
replies: text: ::Kannatan nimen pysymistä samana ainakin toistaiseksi. Vaikka peli ei olisikaan tämän niminen, niin se tunnetaan tällä nimellä. Jos peli onkin eri niminen, niin muutetaan artikkelin sitten, kun oikea nimi selviää. Artikkeliin voisi kyllä laittaa maininnan, että peli ei välttämättä ole tämän niminen. Luurankosoturi(…∴… • ­­­­­­­­-=≡ • ~≈) 26. toukokuuta 2023 kello 23.38 (EEST)
replies: text: :::Myös minun mielestäni nykyinen nimi tulisi säilyttää, ellei tule virallista tietoa eri nimestä. --HenriHa (keskustelu) 29. heinäkuuta 2023 kello 19.28 (EEST)
</div>
thread_title:  Artikkelin nimi
Keskustelu mallineesta:StanleycupAla

message: Tekniseltä kannalta tämän sijaan voisi käyttää taulukon lopetusta (|}), mutta asiaa tuntemattomille se on helpompi tarkistaa ja selkeämpi merkitys kun yhdistetään muut merkinnät. Ipr1 (keskustelu) 29. kesäkuuta 2022 kello 04.54 (EEST)
thread_title:  Käyttötarpeesta
Keskustelu:Anamneesi (lääketiede)

message: En meinaa löytää hyvää termiä tälle aiheelle. Itse näkisin järkevänä erottaa haastattelun ja esitiedot jotenkin, vaikka ne menevätkin lääketieteessä näin yleensä sekaisin. Siirtäkää vain menemään, jos keksitte mielestänne nykyversiota parempaa. Eteppo (keskustelu) 29. kesäkuuta 2022 kello 22.53 (EEST)
thread_title:  Paras pääotsikko
Keskustelu:Finis Finlandiae!

message: Artikkelissa sanotaan nyt, että Puriškevitš olisi huudahtanut nämä sanat vuonna 1912 yhdenvertaisuuslain hyväksymisen yhteydessä, mutta ainakin tuo kahdesta lähteestä jälkimmäinen kertoo huudahduksen tapahtuneen vuonna 1910, kun laki yleisvaltakunnallisesta lainsäädännöstä hyväksyttiin. Käsittääkseni juuri tuo vuoden 1910 tapaus on se kuuluisa, johon yleensä viitataan. Olisiko Puriškevitš vain toistanut aiemman huudahduksensa yhdenvertaisuuslakia hyväksyttäessä kaksi vuotta myöhemmin vai onko tässä jokin sekaannus? --Risukarhi (keskustelu) 30. kesäkuuta 2022 kello 21.24 (EEST)
replies: text: Lähteissä on ristiriita, enkä tiedä mitä sille pitäisi tehdä. Ehkä jossain on joku suuri auktoriteetti, joka tietää. Ellei se sitten ole juuri tuo satavuotissivu. --Abc10 (keskustelu) 30. kesäkuuta 2022 kello 22.16 (EEST)
replies: text: :Vuosi 1910 ja laki yleisvaltakunnallisesta lainsäädännöstä mainitaan huudahduksen asiayhteytenä monissa Suomen historiaa käsittelevissä teoksissa ja myös muun muassa WSOY iso tietosanakirja -hakuteoksessa, jossa tämä on omana hakusananaan (nettilähteitä: , ; aikalaisuutisia: , ). Artikkelin tulisi viitata ensisijaisesti siihen. Sitä en tiedä, onko Puriškevitš toistanut huudahduksensa uudestaan vuonna 1912 vai onko Otavan Iso tietosanakirja mennyt kokonaan metsään. --Risukarhi (keskustelu) 1. heinäkuuta 2022 kello 16.25 (EEST)
replies: text: :: Vanhoissa tietosanakirjoissa on paljon virheitä. Ei ollut nettiä josta pikaisesti tarkistaa tiedot, ja saatettiin kirjoittaa muistinvaraisesti. En tuomitse kirjoittajia kovin ankarasti. Korjaa vaan, kun kerran lähteitä on riittämiin. Tämä aloitus syntyi sivutuotteena, kun halusin lähteistää Vladimir Puriškevitš -artikkelin huudahduksen, jonka lähteen arvasin löytyvän käden ulottuvilta. Välillä innostuu tekemään pikku aloituksia eteen tulevista yksityiskohdista, mutta niihin ei riitä aika ja energia syventyä, paitsi joskus vahingossa lähtee sivupoluille pitkällekin. --Abc10 (keskustelu) 1. heinäkuuta 2022 kello 17.27 (EEST)
replies: text: :::Kirjoitin artikkelin uusiksi ja poistin maininnat vuodesta 1912 sekä yhdenvertaisuuslaista. --Risukarhi (keskustelu) 2. heinäkuuta 2022 kello 00.45 (EEST)
thread_title:  1910 vai 1912?
Keskustelu mallineesta:Ääninäytelaatikko

message: Laatikolla on tarkoitus korvata muutama asia: , jossa ei ole tukea soittimelle (avautuu uuteen ikkunaan), ja yhdistää  sekä . Kaksi jälkimmäistä tosin tukee useampaa näytettä mutta yksinkertaisemmat tapaukset voivat olla helpompia. Jatkoa on katsottava mitä muuta tarvetta ilmenee. Ipr1 (keskustelu) 1. heinäkuuta 2022 kello 01.21 (EEST)
replies: text: Nuo sekä  on korvattu tällä. Jatkossa yksi malline monen sijaan. Ipr1 (keskustelu) 19. heinäkuuta 2022 kello 00.55 (EEST)

text: Uusi malline tukee sijoitusta oikealle ja vasemmalle (kenttä sijoitus) ja useampia voi sijoittaa samaan etenkin moniosaisen teoksen kohdalla (esimerkki Peer Gynt (näytelmämusiikki)). Ipr1 (keskustelu) 28. syyskuuta 2022 kello 07.53 (EEST)
thread_title:  Tarkoitus 

message: Aiemmin käytetty tapa (-mallineen tapa) lisää kuvan jokaisen kappaleen kohdalle. Tässä on se ongelma, että wikipedian mobiilisovelluksessa aikajana ei pysy laatikon sisällä jos sitä pienentää. Mobiiliversiossa aikajana ei myöskään noudata sille annettua leveyttä samalla tavalla jostakin syystä. 
Jos tuo kuva voidaan jättää pois tai sijoitetaan se jotenkin toisin voidaan laatikosta tehdä kapeampi myös mobiiliversioon, joka helpottaa sitten tekstin sovittamista laatikon ympärille. Tässä on nyt eikuvaa-parametri, jolla kuva voidaan jättää pois mutta pitäisi päättää voisiko kuvan jättää aina pois tai havaita mobiiliversion jotenkin automaattisesti. Ipr1 (keskustelu) 19. heinäkuuta 2022 kello 01.29 (EEST)
thread_title:  Tyyliseikkoja
Keskustelu mallineesta:Ääninäyte

message: Tässä on pari ongelmakohtaa: 1) ei voi siirtää oikeaan reunaan (aina vasen reuna), 2) toistaminen mobiilisovelluksessa avaa selaimeen (ei integroitua toistoa), 3) esitystapa (ei käy ilmi linkistä, että sillä voi kuunnella), 4) ei nimettyjä parametreja (uusien lisääminen tai vanhojen muuttaminen kinkkistä). Korvataan käyttökohdat -mallineella, jolla voitaneen myöhemmin ratkaista muitakin ääninäytteisiin liittyviä vaivoja. Ipr1 (keskustelu) 1. heinäkuuta 2022 kello 01.37 (EEST)
thread_title:  Ongelmakohdat
Keskustelu:Aja (Steely Danin albumi)

message: Muusikkotiedot tässä artikkelissa pitäisi jotenkin korjata, ne on nyt kahteen kertaan: yksi yleislista ja toinen kappalekohtainen, jompi kumpi pitäisi riittää ilman toistamista. Itse ehkä poistaisin kappalekohtaisen erittelyn jos sille ei ole hyvää syytä. Ipr1 (keskustelu) 1. heinäkuuta 2022 kello 05.19 (EEST)
thread_title:  Muusikkolista
Keskustelu mallineesta:Kuuntele rivillä

message: Lähestulkoon sama kuin , jomman kumman voisi korvata toisella jottei tarvita montaa samanlaista.. Ipr1 (keskustelu) 1. heinäkuuta 2022 kello 10.02 (EEST)
thread_title:  Duplikaatteja
Keskustelu:Bulgarian liittyminen euroalueeseen

message: Hei, mihin tätä sivua tarvitaan, kun tästä sivusta on paljon kattavampi oma artikkelinsa, joka kertoo asiasta kattavammin ja on enemmän ajan tasalla kuin tämä artikkeli. (Artikkeli josta puhun on nimeltään, Bulgarialaiset eurokolikot.) Kyseenalaistan artikkelia. --Gawklaac (keskustelu) 1. heinäkuuta 2022 kello 14.35 (EEST)
replies: text: Erillisille artikkeleille on kyllä tarvetta varsinkin artikkelien laajentuessa. Tätä artikkelia on nyt laajennettu ja päivitetty ajankohtaisella tiedolla. --Dankos10 (keskustelu) 30. tammikuuta 2024 kello 20.15 (EET)
thread_title: Artikkelia kyseenalaistettu
Keskustelu:Carlie Brucia

message: Ikävä tapaus mutta ei tietosanakirjamerkittävä. --Abc10 (keskustelu) 2. heinäkuuta 2022 kello 17.34 (EEST)
replies: text: Hmm, enwikipedian perusteella tapaus on siinä mielessä merkittävä, että tästä seurasi ihan lainmuutos. Tosin sielläkin aihe käsitellään lain kautta, mikä varmaan olisi merkittävää tätä kautta. Henkilöartikkelina ei merkittävä. --PtG (keskustelu) 2. heinäkuuta 2022 kello 22.39 (EEST)
replies: text: :Yleensähän tällaisten vastaavien artikkelimuoto on ollut henkilön sijaan tapaus. Voisiko tämäkin olla merkittävä muodossa Carlie Brucian murha? --Kärrmes (keskustelu) 2. heinäkuuta 2022 kello 22.53 (EEST)
replies: text: :: Juuri näin. Henkilö ei ole niin merkittävä kuin lakimuutos jonka hänen kuolemansa aiheutti. Korkki74 (keskustelu) 3. heinäkuuta 2022 kello 23.44 (EEST)
replies: text: :::Ehkä nimenomaan se lakimuutos olisi merkittävin artikkelin aihe? Iivarius (keskustelu) 4. heinäkuuta 2022 kello 01.10 (EEST)
replies: text: ::::Samaa mieltä kuin Kärrmes ja Korkki74. --Höyhens (keskustelu) 12. heinäkuuta 2022 kello 14.03 (EEST)
thread_title: Merkittävyys
Keskustelu:Reynaldo Hahn

message: LCCN mainitsee syntymävuodeksi 1875 kun taas Kanto, BNF ja Britannica merkitsevät vuodeksi 1874. Ipr1 (keskustelu) 3. heinäkuuta 2022 kello 10.40 (EEST)
thread_title:  Syntymävuosi
Keskustelu:Bromivesi

message: Ehdotan artikkelia lupaavaksi artikkeliksi.
Perustelen ehdotusta sillä, että artikkeli on nähdäkseni asianmukaisesti lähteistetty, siinä on kattavasti perustiedot käsitellystä aiheesta ja ehkä pientä ekstraakin ja se on toivoakseni tyylillisesti objektiivinen ja asiapitoinen. Artikkeli ei ole erityisen pitkä, mutta sen aihe toisaalta ei mahdollista suunnattoman laajaa artikkelia. Kemiaa käsittelevien artikkelien kentällä on myös monia muita pituudeltaan ja rakenteeltaan vastaavia lupaaviksi luokiteltuja artikkeleja (esim. Rikkitetrafluoridi, Dikloorietikkahappo tai Karboksimetyyliselluloosa. Niiltä osin kun artikkeli vaatii kehittämistä "lupaava" statusta varten, olen suorastaan innokas kuulemaan kehitysideoita! Onsku9 (keskustelu) 3. heinäkuuta 2022 kello 12.20 (EEST)
replies: text: Kannatan lupaavaksi. --Vnnen (keskustelu) 4. heinäkuuta 2022 kello 12.13 (EEST)

text: Poistin artikkelista peräkkäisiä viitteitä. Samaa viitettä ei tarvitse merkitä jokaisen lauseen jälkeen. Jos esimerkiksi koko kappale on samasta viitteestä otettu, riittää yksi viite kappaleen loppuun. Muuten näyttää ihan hyvältä, muutaman kappaleen lopusta tosin viite puuttuu vielä. --Kärrmes (keskustelu) 8. heinäkuuta 2022 kello 17.55 (EEST)
replies: text: :Kiitos avusta viitteiden korjaamisessa! Korjasin nyt myös mainitsemiasi puuttuvia viitteitä kappaleidden lopuista. Poistin myös artikkeliin jääneen viitteettömän lauseen kappaleesta "turvallisuus", jolle en löytänyt lähdettä. --Onsku9 (keskustelu) 14. heinäkuuta 2022 kello 08.29 (EEST)

text: Selväsanaisesti kirjoitettu artikkeli, kannatan lupaavaksi. --TuomoS (keskustelu) 8. heinäkuuta 2022 kello 21.58 (EEST)
Ollut nyt 2 viikkoa vertaisarvioitavana ja saanut puoltoa osakseen ilman vastustusta. Onko kellään vielä viime hetken huomioita? Onsku9 (keskustelu) 17. heinäkuuta 2022 kello 19.17 (EEST)
Merkitään lupaavaksi. --PtG (keskustelu) 24. heinäkuuta 2022 kello 22.24 (EEST)
</div>
thread_title:  Lupaava artikkeli -arviointipyyntö